MT Il-Ġurnal Uffiċjali tal-Unjoni Ewropea C 157/18

Komunikazzjoni mill-Gvern Franċiż dwar id-Direttiva Nru 94/22/KE tal-Parlament Ewropew u tal-Kunsill dwar il-kundizzjonijiet għall-għoti u l-użu ta' awtorizzazzjonijiet għall-prospettar (it-tiftix taħt l-art), l-esplorazzjoni u l-produzzjoni ta' idrokarburi (idrokarbonji) (1)

(Avviż rigward l-applikazzjoni għal awtorizzazzjoni esklussiva għat-tiftix tal-minjieri ta' idrokarbonji fi stat likwidu jew ta' gass, imsejħa “Permis de Chailley”)

(Test b’relevanza għaż-ŻEE)

2010/C 157/10

Permezz ta' applikazzjoni bid-data tat-13 ta’ Frar 2009, l-impriża Thermopyles SAS, li għandha l-uffiċċju prinċipali tagħha f'50 rue du Midi, 94300 Vincennes, (FRANCE), talbet għal awtorizzazzjoni esklussiva msejħa “Permis de Savigny”, għal tul ta' ħames snin (5), għat-tiftix ta' minjieri tal-idrokarbonji fi stat likwidu jew ta' gass fuq żona ta' madwar 671 kilometru kwadru, li tagħmel parti mid-dipartimenti ta' Yonne u ta' Aube.

Il-perimetru ta' dan il-permess huwa kkostitwit mill-arki tal-meridjani u l-paralleli li jgħaqqdu suċċessivament l-ogħla punti definiti hawn taħt permezz tal-koordinati ġeografiċi tagħhom, bil-meridjan oriġinali dak ta' Pariġi.

L-ogħla punt Lonġitudni grad mil-Lvant Latitudni grad mit-Tramuntana A 1,80 53,50 B 1,30 53,50 C 1,30 53,30 D 1,80 53,30

Preżentazzjoni tal-applikazzjonijiet u l-kriterji għall-għoti tad-dritt

Dawk li jressqu l-applikazzjoni inizjali u l-applikazzjonijiet kompetittivi għandhom jiġġustifikaw il-kundizzjonijiet meħtieġa għall-għoti tad-dritt, kif definit fl-Artikoli 4 u 5 tal-Liġi Nru 2006-648 tat-2 ta’ Ġunju 2006 dwar id-drittijiet minerarji u tal-ħżin taħt l-art (Journal officiel de la République française tat-3 ta’ Ġunju 2006).

Il-kumpaniji interessati jistgħu jippreżentaw applikazzjoni kompetittiva fi żmien disgħin jum mill-pubblikazzjoni ta' dan l-avviż, f'konformità mal-proċedura miġbura fl-“Avis relatif à l'obtention des titres miniers d'hydrocarbures en France” (Avviż dwar il-ksib ta' drittijiet minerarji għall-idrokarbonji fi Franza), ippubblikat f' Il-Ġurnal Uffiċjali tal-Komunitajiet Ewropej C 374 tat-30 ta' Diċembru 1994, p 11, u stabbilita bil-liġi Nru 2006-648 tat-2 ta' Ġunju 2006 dwar id-drittijiet minerarji u tal-ħżin taħt l-art (Journal officiel de la République française tat-3 ta’ Ġunju 2006).

L-applikazzjonijiet kompetittivi għandhom ikunu indirizzati lill-ministru inkarigat mill-minjieri fl-indirizz li jidher hawn taħt. Id-deċiżjonijiet dwar l-applikazzjoni inizjali u l-applikazzjonijiet kompetittivi se jittieħdu fi żmien sentejn mill-wasla tal-applikazzjoni inizjali għand l-awtoritajiet Franċiżi, mhux aktar tard mit-18 ta' Frar 2011.

Il-kundizzjonijiet u r-rekwiżiti għat-twettiq tal-attività u għall-waqfien tagħha

L-applikanti huma mistiedna jirreferu għall-Artikoli 79 u 79.1 tal-kodiċi minerarju u għal-liġi Nru 2006-649 tat-2 ta’ Ġunju 2006, dwar ix-xogħlijiet minerarji, u x-xogħlijiet tal-ħżin taħt l-art u l-kontroll tal-minjieri u l-ħażniet taħt l-art (Journal officiel de la République française tat-3 ta’ Ġunju 2006).

Aktar tagħrif jista’ jinkiseb mill-Ministeru tal-Ekoloġija, tal-Enerġija, tal-Iżvilupp sostenibbli u tal-Baħar (ministère de l'Écologie, de l’Énergie, du Développement durable et de la Mer), Id-Direttorat Ġenerali tal-Enerġija u tal-Klima, Id-Direttorat tal-Enerġija, (Direction générale de l'énergie et du climat, Direction de l’énergie), Id-Diviżjoni tas-Sigurtà tal-Provvista u tal-Prodotti l-ġodda tal-enerġija (Sous-direction de la sécurité d’approvisionnement et nouveaux produits énergétiques), Grande Arche de la Défense/Paroi Nord, 92055 La Défense Cedex, FRANCE, Tel. +33 140819529.

Id-dispożizzjonijiet regolatorji msemmija hawn fuq, jinsabu fis-sit Légifrance: http://www.legifrance.gouv.fr

(1) ĠU L 164, 30.6.1994, p. 3.